עונת 1954/1955 בליגה א'

עונת 1954/1955 בליגה א' הייתה העונה האחרונה של ליגה א' כליגת הכדורגל הבכירה בישראל.

הליגה כללה 14 קבוצות - 12 קבוצות ששיחקו בליגה בעונת 1953/1954, וכן הפועל חדרה ובית"ר ירושלים שעלו ליגה בתום עונת 1953/1954 בליגה ב'. על ניצחון במשחק הוענקו שתי נקודות, ונקודה אחת הוענקה על תיקו. אם היה שוויון בנקודות, נקבע הדירוג בטבלה על פי יחס שערים.

הליגה הייתה אמורה להיפתח בדצמבר 1954, אך בעקבות עימותים וחילוקי דעות בהתאחדות לכדורגל בין מרכזי "הפועל" ו"מכבי" החלה הליגה באיחור ב-5 בפברואר 1955, ונסתיימה ב-5 בנובמבר 1955.

העונה הסתיימה בזכייה של הפועל פתח תקווה באליפות הראשונה בתולדותיה. המבקיע המצטיין של העונה היה ניסים אלמליח מבית"ר תל אביב שכבש 30 שערים, שיא שנשמר במשך 61 שנה עד שנשבר על ידי ערן זהבי שכבש 35 שערים בעונת 2015/2016. סגן מלך השערים בעונה זו היה נחום סטלמך מהפועל פתח תקווה, אשר כבש 28 שערים.

הפועל כפר סבא נותרה בליגה העליונה לאחר משחקי המבחן. בית"ר ירושלים ירדה לליגת המשנה לאחר משחקי המבחן, ובנוסף גם הפועל חדרה והפועל בלפוריה ירדו ליגה.

בתום עונה זו הוקמה הליגה הלאומית, שהייתה לליגה הבכירה בישראל החל מעונת 1955/1956, ואילו ליגה א' הפכה לליגת המשנה.

טבלת הליגה
מיקוםקבוצהמשחקיםניצחונותתיקוהפסדיםשערי זכותשערי חובהנקודותהערות1הפועל פתח תקווה2618446823402מכבי תל אביב2617458428383הפועל תל אביב2612954923334מכבי נתניה2613765443335בית"ר תל אביב2612596447296מכבי חיפה2611695441287מכבי פתח תקווה2610793741278מכבי רחובות26114114948269הפועל חיפה26961140552410הפועל רמת גן261031335412311בית"ר ירושלים268513375921משחקי המבחן (בית"ר ירושלים ירדה ליגה)12הפועל כפר סבא26661438461813הפועל חדרה267217365316ירדו ליגה14הפועל בלפוריה263221321298

משחקי מבחן
במשחקי המבחן השתתפו שתי הקבוצות שסיימו במקומות הראשונים בליגות המשנה המחוזיות: הפועל קריית חיים (בית הצפון) ומכבי יפו (בית הדרום), ושתי הקבוצות שסיימו במקומות ה-11 וה-12 בליגה הבכירה: בית"ר ירושלים והפועל כפר סבא. כל קבוצה שיחקה משחק אחד נגד שלוש הקבוצות האחרות, ושתי הקבוצות שסיימו במקומות הראשונים, מכבי יפו והפועל כפר סבא, שיחקו בליגה הבכירה בעונה לאחר מכן. בית"ר ירושלים ירדה לליגת המשנה, והפועל קריית חיים נשארה בליגת המשנה.

מיקוםקבוצהמשחקיםניצחונותתיקוהפסדיםשערי זכותשערי חובהנקודותהערות1מכבי יפו3210825עלו ליגה2הפועל כפר סבא31205343הפועל קריית חיים3111573ירדו ליגה4בית"ר ירושלים3003390

קטגוריה:עונות בליגה העליונה בכדורגל בישראל
קטגוריה:תחרויות כדורגל ב-1954
קטגוריה:תחרויות כדורגל ב-1955
קטגוריה:1954 בישראל: כדורגל
קטגוריה:1955 בישראל: כדורגל